钦定古今图书集成/理学汇编/字学典/第118卷 > 胡广
## 钦定古今图书集成/理学汇编/字学典/第118卷 > 胡广

按《列卿纪》：“胡广，字光大，吉水人。建文初，以进士廷试
称旨，擢第一，易其名曰靖，授翰林修撰。文皇履极，遂
进侍讲，仍复旧名。累官文渊阁大学士，谥文穆。为文
援笔立就。修《高皇帝实录》，《五经》《四书》、性理大全。尤工
书法，行草之妙，独步一时。”

按《扈从北征录》：上次元石坡登顶，制铭刻石，命光大
书，并大书“元石坡立马峰”六字，书无巨笔，钩以小羊
豪。次捷胜冈，上令光大书“捷胜冈”于石上多云母石，
并书刻曰云母山。

按《艺苑卮言》：“胡文穆善真、行草，名不及解大绅，而遇
过之。北征诸镇，皆其勒石。”